**OBAVIJEST**

**o upisu učenika u 3. razred Policijske škole „Josip Jović“**

Ministarstvo unutarnjih poslova Republike Hrvatske je 21. lipnja 2022. godine raspisalo natječaj za upis učenika u 3. razred Policijske škole „Josip Jović“ za stjecanje strukovne kvalifikacije za zanimanje policajac/policajka u školskoj godini 2022./2023. i to:

* 100 učenika/učenica za potrebe Ministarstva unutarnjih poslova RH i
* 25 učenika/učenica u 3. razred srednjoškolskog obrazovanja za potrebe Ministarstva pravosuđa i uprave u školskoj godini 2022./2023.

Natječaj je otvoren do 1. kolovoza 2022. godine, a uvjeti natječaja su javno objavljeni na internetskim stranicama Ministarstva unutarnjih poslova RH:

<https://mup.gov.hr/vijesti/od-danas-otvoren-natjecaj-za-upis-u-iii-razred-policijske-skole-josip-jovic/288752>

**Srednjoškolci – hrvatski državljani** - koji se žele upisati u 3. razred *Policijske škole „Josip Jović“* **trebaju zadovoljiti sljedeće uvjete**:

* završen drugi razred srednjoškolskog obrazovanja razine kvalifikacije 4.2 (gimnazijski programi, strukovni obrazovni programi na razini 4.2),
* ostvaren najmanje dobar opći uspjeh u 1. i 2. razredu,
* ostvarena ocjena „uzoran“ iz vladanja,
* biti mlađi od 19 godina na dan početka obrazovanja (5. rujna 2022.),
* imati posebnu psihičku i tjelesnu zdravstvenu sposobnost,
* ispunjavati propisanu razinu tjelesne motoričke sposobnosti,
* biti osobno dostojni za obavljanje policijske službe i
* ne biti član/članica političke stranke.

Rang lista će se utvrđivati temeljem sljedećeg:

* ostvarenih rezultata u dosadašnjem školovanju,
* rezultata provjere psihičke sposobnosti,
* ostvarenih rezultata na provjeri razine tjelesno-motoričkih sposobnosti,
* motivacijskog razgovora,
* zdravstvene sposobnosti kandidata i
* rezultata provjere osobne dostojnosti.

Kandidati/kandidatkinje koji se prijavljuju na natječaj dužni su priložiti:

* popunjen obrazac prijave na natječaj

[https://mup.gov.hr/UserDocsImages/Natjecaji/2022/Obrazac prijave za 3. razred.pdf](https://mup.gov.hr/UserDocsImages/Natjecaji/2022/Obrazac%20prijave%20za%203.%20razred.pdf) u kojem je potrebno navesti podnosi li se prijava za Ministarstvo unutarnjih poslova ili Ministarstvo pravosuđa i uprave,

* presliku svjedodžbi 1. i 2. razreda srednje škole,
* dokaz o hrvatskom državljanstvu  i
* dokaz o mjestu prebivališta.

**Nastava će započeti 5. rujna 2022. godine.**